

Na osnovu čl. 20 Statuta Planinarskog saveza Crne Gore, Upravni odbor Planinarskog saveza Crne Gore, na svojoj 15. sjednici održanoj elektronskim putem 9. i 10. decembra 2021. godine donio je

**PRAVILNIK**

**o dodjeli priznanja i nagrada**

**Član 1**

Ovim Pravilnikom uređuju se vrste i kriterijum o dodjeli priznanja i nagrada, koje Planinarski savez Crne Gore (u daljem tekstu Savez), dodjeljuje fizičkim i pravnim licima za postignute razultate i doprinos unapredjenju planinarstva u Crnoj Gori.

Priznanja i nagrade Savez dodjeljuje na prijedlog planinarskog kluba (u daljem tekstu Klub), stručne komisije,upravnog odbora i predsjednika Saveza.

**Član 2**

Savez dodjeljuje priznanje i nagradu članovima Saveza, pojedincu-planinaru i Klubu, kao i drugim pojedincima, savezima, organima i institucijama u Crnoj Gori i van Crne Gore, koji su svojim djelovanjem, ponašanjem, donatorstvom i raznim oblicima logistike doprinijeli razvoju, unapređenju i afirmaciji planinarstva i speleologije u Crnoj Gori, a posebno za:

- postignute sportske rezultate i rekreativne aktivnosti u oblasti planinarstva;

- propagandu i edukaciju djece, omladine i građana, radi masovnog odlaska i boravka u prirodi i bavljenja raznim oblicima planinarstva i očuvanja zdrave i čiste prirode;

- organizaciju, pripremu i izvodjenje pohoda i ekspedicija u zemlji i inostranstvu;

- organizaciju raznih oblika stručnog obrazovanja svojih članova, radi sticanja stručnih zvanja i kvalifikacija, za rad na edukaciji i osposobljavanju svih kategorija planinara;

- organizaciju i sprovođenje adekvatnih mjera i aktivnosti na maksimalnoj bezbjednosti učesnika planinarskih akcija i manifistacija;

- iskazivanje solidarnosti i učešće u raznim oblicima pomoći spašavanja i humanizma u zemlji i inostranstvu;

- učešće i doprinos u međunarodnim manifestacijama i organizacijama u oblasti planinarstva;

- doprinos u pisanju i izdavanju stručne literature korisne za planinare i planinarstvo.

Upravni odbor Saveza, može, kada se steknu određeni uslovi, odraditi i druge subjekte za dodjelu priznanja i nagrada, kao i uslove za njihovu dodjelu.

**Član 3**

Priznanja koje Savez dodjeljuje su :

* Zahvalnica
* Diploma
* Plaketa
* Povelja
* Značka
* Počasni član

**Član 4**

**Zahvalnica**

Zahvalnica se dodjeljuje pojedincu ili pravnom licu za uspješnu saradnju i raznim oblicima ukazane pomoći Savezu, prillikom organizovanja i sprovođenja raznih planinarskih aktivnosti, kao i doprinosa popularnosti i afirmaciji planinarstva.

**Član 5**

**Diploma**

Diploma se dodjeljuje pojedincu-planinaru i klubu za ostvarene značajne rezultate i uspješno djelovanje i doprinos u razvoju i unapređenju planinarskih aktivnosti.

**Član 6**

**Plaketa**

Plaketa, kao posebno priznanje, dodjeljuje se pojedincu-planinaru i klubu, nakon 10 (deset) i više godina uspješnog rada i djelovanja, te postignutih sportskih rezultata i doprinosa od posebnog značaja za razvoj planinarstva u Crnoj Gori i šire. Plaketa se može dodijeliti i drugom fizičkom i pravnom licu (subjektu) u Crnoj Gori, kao i izvan Crne Gore koji su doprinijeli međusobnoj planinarskoj saradnji, zajedničkim aktivnostima i izkazanoj pomoći u raznim vidovima i oblicima u korist i od značaja za planinarstvo u Crnoj Gori. Plaketa se istom licu (subjektu) dodjeljuje samo jedanput.

**Član 7**

**Povelja**

Povelja je najveće priznanje koje Savez dodjeljuje pojedincu-planinaru i klubu. Pojedincu-planinaru povelja se dodjeljuje nakon provedenih 25 (dvadesetpet) i više godina neprekidnog djelovanja u planinarstvu, koji je svojim ličnim primjerom i aktivnošću, dao koristan i značajan doprinos u razvoju i unapređenju planinarstva u Crnoj Gori i šire.

Povelja se dodjeljuje pojedincu-planinaru koji samostalno ili ekipno (timski), ostvari vrhunski sportski rezultat na međunarodnim takmičenjima (olimpijada), kao i najvećim dostignućima u alpinističkim poduhvatima i eskpedicijama.

Povelja se klubu dodjeljuje za dugogodišnji primjeran rad na organizaciji i sprovođenju bogato i sadržajno osmišljenjih aktivnosti za svoje članstvo, omasovljenju i edukaciji planinara, posebno djece i omladine, kao i uspostavljanje uspješne međuklupske, međunarodne i druge saradnje.

Povelja se istom licu (subjektu) i klubu dodjeljuje samo jedanput.

**Član 8**

**Značka**

Značka je planinarsko odlikovanje koje Savez dodjeljuje pojedincu-planinaru za njegov zaslužan rad i postignute rezultate u planinarstvu.

Značka se dodjeljuje u 3 stepena i to: bronzana, srebrna i zlatna.

* Bronzana značka – dodjeljuje se pojedincu – planinaru za uspješan rad u klubu koji je takmičarskim i drugim aktivnostima ostvario zapažanje u trajanju od 10 (deset) i više godina;
* Srebrna značka **–** dodjeljuje se se pojedincu-planinaru za istaknuto aktivno djelovanje i postignute rezultate u takmičarskim aktivnostima i značajno doprinio ugledu kluba kroz svoje djelovanje, u trajanju od 15 (petnaest) i više godina;
* Zlatna značka **–** dodjeljuje se pojedincu-planinaru za dugogodišnji aktivan i zapažen rad, postignute sportske i druge rezultate od izuzetnog značaja za klub i doprinos ugledu, razvoju i unapređenju planinarstva, u trajanju 20 (dvadeset) i više godina.

Značka istog stepena, pojedincu-planinaru može se dodijeliti samo jedanput.

**Član 9**

**Počasni član**

Dodjeljivanje zvanja i proglašenjem pojedinog planinara počasnim članom je izraz i čin poštovanja i zahvalnosti od strane Saveza i kluba, za njegovo dugogodišnje aktivno djelotvorno prisustvo i djelovanje u planinarstvu.

Zvanje počasni član, može se dodijeliti i članu strane delegacije i asocijacije kao i planinaru koji nije član nacionalnog Saveza ili domaćeg kluba, za dokazan i poseban doprinos u planinarstvu.

**Član 10**

Dizajn, sadržaj i oblik priznanja, utvrđuje Upravni odbor Saveza.

**Član 11**

Priznanja se dodjeljuju (uglavnom) povodom značajnih jubileja i događaja Saveza ili kluba, kao i pojedinačnog člana planinarske organizacije.

**Član 12**

Dodijeljeno priznanje, pojedincu ili klubu, može se oduzeti, ako se otkrije ili dokaže da su prilikom predlaganja priznanja o kanditatu dati pogrešni i netačni podaci, kao i u drugim slučajevima povrede planinarskog kodeksa.

**Član 13**

O dodijeljenim priznanjima, u kancelariji Saveza, vodi se evidencija i uvodi poseban Registar. Informacije o dobitnicima i priznanjima objavljuju se na sajtu i u časopisu Saveza.

**Član 14**

**Nagrada**

Upravni odbor Saveza može odlučiti, da se pojedincu-planinaru ili nekom drugom licu, dodijeli novčana ili druga nagrada, za posebnu vrstu pomoći i zasluga za rad Saveza i njegovih organa (radna tijela, komisije i sl.)

**Član 15**

Izmjene i dopune ovog Pravilnika, vrši Upravni odbor Saveza, kad se ukaže potreba i na predlog jednog ili više klubova.

**Član 16**


Ovaj Pravilnik stupa na snagu danom njegovog donošenja.

U prilogu: obrazac 1 i 2

U Podgorici, 10.12.2021. godine

Predsjednik UO PSCG

dr Dragan Bulatović





Prilog br 1

PLANINARSKI SAVEZ CRNE GORE

Povremena Komisija za kadrove, priznanja, nagrade i kategorizaciju

P R I J A V A ZA DODJELU PRIZNANJA i NAGRADA

- ZA POJEDINCE -

Ime: Prezime:

Datum rođenja: JMBG:

Adresa:

Zanimanje:

Tel / mob.tel:

E - mail:

Planinarsko sportska organizacija/klub:

Datum učlanjenja: Broj planinarske knjižice:

Ranije dobijena priznanja, nagrade ili odlikovanja: /navesti datum i naziv/: Naziv i adresa predlagača:

Datum donošenja odluke:

Predlaže se za dodjelu: / upisati vrstu priznanja / Detaljno obrazloženje dostaviti u prilogu

Datum: MP Predsjednik/Načelnik : Planinarsko sportske organizacije/kluba:

**Povremena Komisija za kadrove, priznanja, nagrade i kategorizaciju PSCG**, dana usvojila je predlog da se

dodijeli

Predsjednik Komisije:

\_\_\_\_\_\_\_\_\_\_\_\_\_\_\_\_\_\_\_\_\_\_

Upravni odbor Planinarskog saveza Crne Gore , na sjednici, održanoj usvojio je odluku da se dodijeli

MP Predsjednik UO PSCG:

Broj

Datum

Prilog br 2

PLANINARSKI SAVEZ CRNE GORE

Povremena Komisija za kadrove, priznanja, nagrade i kategorizaciju

P R I J A V A

ZA DODJELU PRIZNANJA I NAGRADA

- ZA PLANINARSKO SPORTSKE I DRUGE ORGANIZACIJE -

Naziv predložene organizacije/kluba:

Adresa:

Datum osnivanja:

Br. tel:

E - mail:

Ranije dobijena priznanja, nagrade ili odlikovanja: /navesti datum i naziv / Naziv i adresa predlagača:

Datum donošenja odluke:

Predlaže se za dodjelu:

/ upisati predlog /

Detaljno obrazloženje dostaviti u prilogu

Datum: MP Predsjednik /Načelnik Planinarsko sportske organizacije/kluba:

**Komisija za kadrove, priznanja, nagrade i kategorizaciju PSCG** dana usvojila je predlog da se

dodijeli

Predsjednik Komisije:

Upravni odbor Planinarskog saveza Crne Gore, na sjednici, održanoj usvojio je

ODLUKU

Da se dodijeli

Broj

Datum MP Predsjednik PSCG

\_\_\_\_\_\_\_\_\_\_\_\_\_\_\_\_\_\_\_\_